ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 ประวัติความเป็นมา

  --------- --------------------------------------------------------------
  พ.ศ. 2419 โรงแรมโอเรียนเต็ลเริ่มก่อตั้งขึ้นบริเวณริมแม่น้ำเจ้าพระยา
            ต่อมาได้จดทะเบียนเป็นบริษัทจำกัดในนาม “บริษัท ไทยโรงแรม จำกัด”
            ด้วยทุนจดทะเบียนเริ่มแรก 60 ล้านบาท

  พ.ศ. 2510 กลุ่มบริษัทอิตัลไทย โดยการนำของ ดร.ชัยยุทธ กรรณสูต ได้เข้าซื้อกิจการของบริษัท
            ซึ่งขณะนั้นมีห้องพักทั้งสิ้น 133 ห้อง

  พ.ศ. 2517 ร่วมทุนกับกลุ่มบริษัท Jardine Matheson โดยให้ Hong Kong Land Ltd.
            เข้าถือหุ้นในฐานะตัวแทน พร้อมทั้งได้ขยายกิจการโดยเพิ่มห้องพักเป็น 372 ห้อง

  พ.ศ. 2524 โรงแรมโอเรียนเต็ลได้รับรางวัล “โรงแรมที่ดีที่สุดของโลก”
            จากนิตยสารอินสติติวชั่นนอล อินเวสเตอร์ นิวยอร์ค สหรัฐอเมริกา
            และโรงแรมโอเรียนเต็ลได้รับรางวัลนี้เป็นเวลา 10 ปีติดต่อกันจนถึงปี พ.ศ. 2533

  พ.ศ. 2526 บริษัทได้เข้าซื้อกิจการของภัตตาคารจิตรโภชนา ซึ่งตั้งอยู่ตรงข้ามกับที่ตั้งของบริษัท
            (คนละฝั่งแม่น้ำ) โดยตั้งชื่อเป็น “บริษัท บ้านริมน้ำ จำกัด”
            และต่อมาได้เปลี่ยนชื่อเป็น “บริษัท บ้านริมน้ำเจ้าพระยา จำกัด”
            ดำเนินธุรกิจให้บริการด้านอาหารไทย โดยบริษัทถือหุ้นในสัดส่วนร้อยละ 100

  พ.ศ. 2528 Hong Kong Land Ltd. ได้โอนหุ้นของบริษัทให้ Mandarin Oriental
            Holdings B.V.
            ซึ่งเป็นบริษัทที่ดำเนินธุรกิจทางด้านการบริหารจัดการโรงแรมซึ่งเป็นบริษัทในกลุ่ม
            Jardine Matheson

  พ.ศ. 2531 บริษัทได้เปลี่ยนชื่อเป็น “บริษัท โรงแรมโอเรียนเต็ล (ประเทศไทย) จำกัด”
            และได้นำหุ้นเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
            ด้วยทุนจดทะเบียน 160 ล้านบาท

  พ.ศ. 2536 บริษัทได้จดทะเบียนแปรสภาพเป็นบริษัทมหาชนจำกัด โดยใช้ชื่อว่า “บริษัท
            โรงแรมโอเรียนเต็ล (ประเทศไทย) จำกัด (มหาชน)” เมื่อวันที่ 15 กันยายน
            2536

  พ.ศ. 2551 บริษัทได้จดทะเบียนเปลี่ยนชื่อเป็น “บริษัท โอเอชทีแอล จำกัด (มหาชน)” ตั้งแต่วันที่
            19 พฤศจิกายน 2551 จนถึงปัจจุบัน และได้เปลี่ยนชื่อทางการค้าจาก
            “โรงแรมโอเรียนเต็ล” มาเป็น “โรงแรมแมนดาริน โอเรียนเต็ล”
  --------- --------------------------------------------------------------

1.2 ภาพรวมของการประกอบธุรกิจ

บริษัท โอเอชทีแอล จำกัด (มหาชน) ประกอบธุรกิจโรงแรม หรือที่รู้จักในชื่อ “โรงแรมแมนดาริน
โอเรียนเต็ล กรุงเทพ” ซึ่งบริหารจัดการโรงแรมโดยกลุ่ม Mandarin Oriental Hotel Group
(MOHG) ที่มีประสบการณ์ในการบริหารจัดการและลงทุนในโรงแรมหรูทั่วโลก โรงแรมแมนดาริน
โอเรียนเต็ล
กรุงเทพเป็นโรงแรมที่มีชื่อเสียงโด่งดังแห่งหนึ่งและเป็นหนึ่งในตำนานของโลกด้วยการให้บริการที่เป็นเลิศแก่ลูกค้า
โรงแรมฯ ตั้งอยู่ริมแม่น้ำเจ้าพระยาประกอบด้วยห้องนักเขียนที่มีชื่อเสียง ห้องนอนและห้องชุดทั้งหมด
374 ห้อง นอกจากนี้ยังประกอบธุรกิจภัตตาคาร โดยมีทั้งอาหารไทย อาหารจีน
และอาหารนานาชาติ ซึ่งเปิดดำเนินการทั้งภายในบริเวณโรงแรมฯ และห้างสรรพสินค้ารวม 4
ห้างได้แก่ ห้างสรรพสินค้าเซ็นทรัล สาขาชิดลม ห้างสรรพสินค้าดิเอ็มโพเรียม ห้างสรรพสินค้าเกษร
และห้างสรรพสินค้าสยามพารากอน

ทั้งนี้
กลุ่มบริษัทมีเป้าหมายที่จะรักษาตำแหน่งการเป็นผู้นำด้านธุรกิจโรงแรมหรูหราและส่วนแบ่งทางการตลาด
โดยในปี 2558 โรงแรมแมนดาริน โอเรียนเต็ล กรุงเทพ ยังคงได้รับการจัดอยู่ในลำดับต้นๆ
ของโรงแรมที่ดีที่สุดในโลกและได้รับรางวัลต่างๆ
อย่างต่อเนื่องจากผลการสำรวจของสื่อซึ่งเป็นที่ยอมรับทั่วโลก รางวัลล่าสุดที่ได้รับอาทิ

Thailand’s first  and only  Five Star Hotel & Thailand’s first and only
Five Star Spa - Forbes Travel Guide Star Rating List 2015; 2015 Gold
List - Condé Nast Traveler, Global Edition; The World’s Top 10, #1 Best
Overseas Holiday Hotels in Asia & #5 Overseas Hotel Spas - Condé Nast
Traveller, United Kingdom, Readers’ Choice Awards, 2015; Best Thailand
Hotels - Condé Nast Traveller, China, Readers’ Choice Awards, 2015; Best
Hotels In The World & Best Hotels In Asia/Australasia - The Telegraph
UltraTravel Magazine, United Kingdom, 2015 Ultra Awards - The 100 Finest
Things In Travel; The World’s Top 100 Hotels - Robb Report, USA; World’s
Top 100 Hotels (on the list for 20 consecutive years) & World’s Best
Hotels: Asia (on the list for 20 consecutive years) - Travel+Leisure,
USA, World’s Best Awards 2015; #1 Best Hotel in South East Asia - The
Gallivanter’s Guide, 2015; Best Hotel in Bangkok (9^(th) win in 10
years) - DestinAsian, Readers’ Choice Awards, 2015; Best City Hotel,
Bangkok - TTG Travel Awards 2015 and Thailand’s Favourite Spa - Thailand
Tatler, 2015 Asia Readers’ Choice Award.

ซึ่งเป็นรางวัลที่พิสูจน์ให้เห็นถึงการให้บริการที่เป็นเลิศแก่ลูกค้าอย่างต่อเนื่องและเป็นที่ยอมรับจากทั่วโลก

1.3 โครงสร้างการลงทุนของกลุ่มบริษัท

(หมายเหตุ : บริษัทถือหุ้นในบริษัท บากานโฮเต็ลโฮลดิ้ง (ประเทศไทย) จำกัด ในสัดส่วนร้อยละ
100 เป็นบริษัทที่ลงทุนในโรงแรมในประเทศพม่า โดยเป็นการร่วมลงทุนในบริษัท บากาน โฮเต็ล
โฮลดิ้ง (บีวีไอ) จำกัด 3 บริษัทประกอบด้วยบริษัท บากานโฮเต็ลโฮลดิ้ง (ประเทศไทย)
กลุ่มบริษัท Mandarin Oriental และกลุ่มบริษัทอิตัลไทย ในสัดส่วนร้อยละ 50:25:25 ตามลำดับ
โดยกลุ่มผู้ร่วมทุนได้เซ็นต์สัญญาเช่าที่ดินกับกระทรวงการโรงแรมและท่องเที่ยวของสหภาพแห่งเมียนมาร์
เป็นระยะเวลา 30 ปี ในการก่อสร้างโรงแรมชั้นเดียวระดับเดอลุกซ์ 100 ห้องชุดในเมืองพุกาม
ซึ่งเป็นแหล่งประวัติศาสตร์สำคัญของประเทศ ก่อสร้างบนเนื้อที่ 35 เอเคอร์
เมืองพุกามอยู่ห่างจากกรุงย่างกุ้ง 500 ก.ม. ตั้งอยู่ริมฝั่งตะวันออกของแม่น้ำอิระวดี ต่อมาเมื่อวันที่
13 สิงหาคม 2546
โครงการโรงแรมดังกล่าวได้ถูกยกเลิกจากกระทรวงการโรงแรมและท่องเที่ยวของสหภาพแห่งเมียนมาร์
ซึ่งบริษัทได้ตั้งสำรองเงินลงทุนดังกล่าวทั้งจำนวนแล้ว)

2. ลักษณะการประกอบธุรกิจ

1.  []โครงสร้างรายได้

  ---------------------- ------------------------- ------------------------ ---------- ------- ---------- ------- ---------- -------
                                                   ร้อยละของการถือหุ้นของบริษัท   2556               2557               2558       

  ผลิตภัณฑ์ / บริการ         ดำเนินการโดย                                        รายได้      ร้อยละ   รายได้      ร้อยละ   รายได้      ร้อยละ
                                                                            (ล้านบาท)           (ล้านบาท)           (ล้านบาท)   

  โรงแรมและภัตตาคาร       บริษัท โอเอชทีแอล จำกัด                                                                                  
                         (มหาชน)                                                                                             

                         - รายได้จากห้องพัก                                    855.6              703.7              748.8       

                         - รายได้จากอาหารและเครื่องดื่ม                          896.6              784.9              720.4       

                         - รายได้อื่นๆ                                         346.2              248.2              249.4       

                         รวมรายได้                                           2,098.4    88.6    1,736.8    89.8    1,718.6    88.8

  ภัตตาคารและ             บริษัท บ้านริมน้ำเจ้าพระยา จำกัด 100.0                                                                      

  สถานบริการ              - รายได้จากอาหารและเครื่องดื่ม                          145.7              101.8              117.6       

  เพื่อสุขภาพ               - รายได้จากศูนย์สุขภาพสปา                              79.1               63.0               68.0        

                         - รายได้อื่นๆ                                         21.5               19.1               18.7        

                         รวมรายได้                                           246.3      10.4    183.9      9.5     204.3      10.6

  บริการอาหารแก่สายการบิน   บริษัท สยามบริการ การบินจำกัด  26.0                     22.6       1.0     12.9       0.7     12.8       0.7

                         รวม                                                2,367.3    100.0   1,933.6    100.0   1,935.7    100.0
  ---------------------- ------------------------- ------------------------ ---------- ------- ---------- ------- ---------- -------

2.2 ลักษณะของผลิตภัณฑ์หรือบริการ

+--------------------+-------------------------------------------------+
| กิจการที่ดำเนินธุรกิจ    | ลักษณะของผลิตภัณฑ์และบริการ                          |
+====================+=================================================+
| บมจ. โอเอชทีแอล     | -   ห้องพักจำนวน 374 ห้อง ประกอบด้วยห้องชุดแบบพิเศษ 36 |
|                    |     ห้อง                                         |
|                    |     ซึ่งจะเป็นห้องที่นำคุณค่าหร                         |
|                    | ือนามบุคคลสำคัญที่มีชื่อเสียงและมีความหมายต่อโรงแรมแมนดาริน |
|                    |     โอเรียนเต็ล กรุงเทพ มาตั้งชื่อ เช่น ห้อง Giorgio     |
|                    |     Berlingieri, ห้อง Jim Thompson, ห้อง          |
|                    |     ม.ร.ว.คึกฤทธิ์ ปราโมช เป็นต้น                    |
|                    |                                                 |
|                    |   และห้องพักแบบเดอลุกซ์จำนวน 338 ห้อง                |
|                    |                                                 |
|                    | -   ห้องอาหารจำนวน 8 แห่ง คือ Normandie, Lord      |
|                    |     Jim’s, Verandah, The China House, Authors’  |
|                    |     Lounge, Ciao Terrazza, Riverside Terrace    |
|                    |     และ Bamboo Bar                              |
|                    |                                                 |
|                    | -   ห้องจัดเลี้ยงจำนวน 5 ห้อง                        |
|                    |                                                 |
|                    | -   สระว่ายน้ำ 2 แห่ง                              |
|                    |                                                 |
|                    | -   ร้านแมนดาริน โอเรียนเต็ล ช็อป ในห้างสรรพสินค้าดิ     |
|                    |     เอ็มโพเรียม ห้างสรรพสินค้าเซ็นทรัล สาขาชิดลม        |
|                    |     ห้างสรรพสินค้าเกษร และห้างสรรพสินค้าสยามพารากอน   |
|                    |     ซึ่งให้บริการจำหน่ายอาหารและเครื่องดื่ม เบเกอรี่ เค้ก   |
|                    |     ไวน์ และบริการรับซักรีด                          |
+--------------------+-------------------------------------------------+
| บจก.               | -   ห้องอาหารจำนวน 2 ห้อง ได้แก่ ห้องอาหาร           |
| บ้านริมน้ำเจ้าพระยา    |     “ศาลาริมน้ำ” และ “เทอเรสริมน้ำ”                 |
|                    |                                                 |
|                    | -   ศูนย์กีฬา                                      |
|                    |                                                 |
|                    | -   ศูนย์สุขภาพสปา “ดิ โอเรียนเต็ล สปา”               |
|                    |                                                 |
|                    | -   โรงเรียนสอนการทำอาหารไทย (Thai Cooking       |
|                    |     School)                                     |
|                    |                                                 |
|                    | -                                               |
|                    |                                                 |
|                    | -   โรงเรียนวิชาการโรงแรมแห่งโรงแรมโอเรียนเต็ล       |
|                    |     (School of The Oriental Hotel               |
|                    |     Apprenticeship Programme หรือ OHAP)          |
+--------------------+-------------------------------------------------+
| บจก.               | ขายอาหารให้กับสายการบินนานาชาติ                     |
| สยามบริการการบิน     | ที่มีเที่ยวบินที่แวะท่าอากาศยานสุวรรณภูมิ                   |
|                    | เพื่อใ                                            |
|                    | ห้บริการอาหารและเครื่องดื่มแก่ผู้โดยสารของสายการบินเหล่านั้น |
|                    | เช่น สายการบินลุฟฮันซ่า เป็นต้น                        |
+--------------------+-------------------------------------------------+

2.3 การตลาดและการแข่งขัน

นโยบายการตลาดของผลิตภัณฑ์หรือบริการ

นโยบายหลักของโรงแรมแมนดาริน โอเรียนเต็ล กรุงเทพ
คือการให้บริการที่เป็นเลิศและคุณภาพของสินค้าที่คัดสรรมาแล้ว
ในราคาที่ยุติธรรมซึ่งเป็นมาตรฐานของโรงแรมระดับห้าดาว
ซึ่งนโยบายดังกล่าวเป็นความสำคัญอันดับหนึ่งของกลุ่มโรงแรมแมนดาริน โอเรียนเต็ล
นอกจากนี้กลุ่มบริษัทได้มีการฝึกอบรมพนักงานตั้งแต่ระดับปฎิบัติการไปจนถึงระดับบริหารเพื่อให้การบริการที่มีมาตรฐานที่ดีเยี่ยม
โดยเริ่มใช้หลักสูตร Multi-Skilling Programme และ The Oriental Hotel
Internship Programme (OHIP)
ประกอบกับความทุ่มเทและการทำงานอย่างหนักของพนักงานในการให้บริการลูกค้าด้วยการเอาใจใส่ในรายละเอียดเล็กๆ
น้อยๆ ทำให้ลูกค้าเกิดความประทับใจ ซึ่งจากนโยบายดังกล่าว
ได้สร้างให้บริษัทมีจุดเด่นในเรื่องของการให้บริการที่ยอดเยี่ยมติดอันดับโลกมาเป็นเวลานานกว่าทศวรรษ
อีกทั้งสถานที่ตั้งของโรงแรมอยู่ติดกับแม่น้ำเจ้าพระยาซึ่งอยู่ในย่านธุรกิจและการเดินทางสะดวกสบาย
ซึ่งลูกค้าได้ให้การตอบรับที่ดีโดยการกลับมาใช้บริการอย่างสม่ำเสมอ
อีกทั้งยังได้แนะนำคนใกล้ชิดให้มาใช้บริการของโรงแรมอีกด้วย

นอกจากนี้ โรงแรมยังมีนโยบายในเรื่องของรายจ่ายฝ่ายทุน (Capital Expenditure)
สำหรับการปรับปรุงและตกแต่งทั้งบริเวณภายนอกและภายในโรงแรมฯ
เพื่อให้อยู่ในสภาพที่ดีเยี่ยมและทันสมัย รวมทั้งการลงทุนซื้ออุปกรณ์ที่ทันสมัยต่างๆ
ไว้บริการลูกค้าเช่นเดียวกับโรงแรมในระดับเดียวกัน หรือโรงแรมที่เพิ่งเปิดให้บริการใหม่ๆ

ส่วนนโยบายและกลยุทธ์ทางการตลาดและการดำเนินงานของบริษัทย่อยคือ บริษัท
บ้านริมน้ำเจ้าพระยา จำกัด ซึ่งประกอบธุรกิจภัตตาคารและสถานบริการเพื่อสุขภาพ
บริษัทยังคงใช้นโยบายและกลยุทธ์เหมือนกับการบริหารจัดการกิจการโรงแรม แมนดาริน
โอเรียนเต็ล กรุงเทพ
คือการให้บริการที่เป็นเลิศและคุณภาพของสินค้าที่คัดสรรมาแล้วในราคาที่ยุติธรรม

ลักษณะของลูกค้า/กลุ่มลูกค้าเป้าหมาย

ลูกค้าของโรงแรมฯ ประกอบไปด้วยทุกสาขาอาชีพทั้งชาวไทยและชาวต่างประเทศ
ซึ่งส่วนใหญ่จะเป็นลูกค้าระดับบน เช่น นักธุรกิจชั้นนำ นายธนาคาร เจ้าของอุตสาหกรรมชั้นนำ
นักท่องเที่ยว และบริษัทสายการบินต่างๆ รวมถึงผู้นำและคณะผู้แทนจากประเทศต่างๆ
ผู้ที่มีชื่อเสียงทั่วโลกที่ให้เกียรติเดินทางเข้ามาพักตลอดทั้งปี
และลูกค้าจากในประเทศที่เข้ามาใช้บริการห้องอาหารของทางโรงแรม รวมทั้งห้องจัดเลี้ยง

ส่วนลูกค้าของบริษัทย่อยนั้น
ส่วนใหญ่เป็นลูกค้าของโรงแรมทั้งชาวไทยและชาวต่างชาติที่ต้องการมารับประทานอาหารไทยพร้อมกับชมการแสดงนาฏศิลป์ไทย
หรือใช้บริการของศูนย์กีฬา หรือศูนย์สุขภาพสปา หรือสนใจการเรียนทำอาหารไทย
ซึ่งมีทั้งลูกค้าที่ติดต่อโดยตรงหรือผ่านตัวแทนบริษัทท่องเที่ยวต่างๆ ทั้งในและต่างประเทศ

นอกจากนี้ ลูกค้าในส่วนของบริษัทร่วมนั้น
ส่วนใหญ่เป็นลูกค้าประเภทบริษัทสายการบินนานาชาติทั่วโลกที่มีเที่ยวบินที่แวะท่าอากาศยานกรุงเทพฯ
และเมื่อจะเดินทางออกนอกประเทศก็ต้องสั่งอาหารเพื่อให้บริการลูกค้าในแต่ละเที่ยวบินของตนเอง

การจำหน่ายและช่องทางการจำหน่าย

บริษัทมีเจ้าหน้าที่ซึ่งรับผิดชอบในการจำหน่าย จองห้องพัก และการจัดเลี้ยงจำนวนรวม 22 คน
โดยการติดต่อของลูกค้าโดยตรงและผ่านทางสำนักงานขายตามภูมิภาคต่างๆ กว่า 10 แห่งทั่วโลก
ซึ่งจัดตั้งโดยสำนักงานใหญ่เพื่อการโฆษณาและส่งเสริมการขายให้กับบริษัทและโรงแรมในเครือโดยบริษัทต้องจ่ายเงินสมทบค่าใช้จ่ายเพื่อการตลาดระหว่างประเทศซึ่งได้ระบุไว้ในสัญญาการจัดการแล้ว

นอกจากนี้ กลุ่มบริษัทยังได้เพิ่มช่องทางการจำหน่ายอาหาร เครื่องดื่ม รวมถึงบริการรับซักรีด
โดยการเปิดสาขาตามห้างสรรพสินค้าที่มีกลุ่มลูกค้าเป้าหมายอีกด้วย

สภาพการแข่งขันภายในอุตสาหกรรม

ภาวะอุตสาหกรรมและการแข่งขัน

ภาวะอุตสาหกรรมของกลุ่มบริษัทเป็นอุตสาหกรรมด้านการโรงแรมและท่องเที่ยว
ซึ่งปัจจัยแห่งความสำเร็จของผู้ประกอบธุรกิจประเภทนี้คือ
ความสามารถในการสนองตอบต่อความต้องการของลูกค้าทั้งด้านการให้บริการ ด้านราคา
และด้านคุณภาพ รวมทั้งสถานที่ตั้งของการประกอบธุรกิจ
ประกอบกับอุตสาหกรรมท่องเที่ยวขึ้นอยู่กับปริมาณนักท่องเที่ยวและนักธุรกิจที่เดินทางเข้ามาในประเทศไทยเป็นสำคัญ
หากมีผู้เดินทางเข้ามาในประเทศไทยมากก็จะสร้างทั้งโอกาสและอุปสรรค
โดยโอกาสที่จะเพิ่มจำนวนลูกค้าที่มาใช้บริการมากขึ้น และอุปสรรคคือการที่มีผู้แข่งขันใหม่ๆ
เข้ามาในอุตสาหกรรมด้วยเช่นกัน

ในปี 2558 จำนวนห้องพักของโรงแรมในกรุงเทพฯ
ยังคงมีจำนวนมากกว่าผู้เข้าพักและคาดว่าอัตราส่วนเกินนี้จะยิ่งสูงขึ้น
อุตสาหกรรมการท่องเที่ยวยังได้รับผลกระทบจากนักท่องเที่ยวที่คำนึงถึงความปลอดภัยในระดับสากล
รวมทั้งการที่ห้องพักมีจำนวนมากได้สร้างความกดดันให้กับโรงแรมในเมืองหลวงโดยเฉพาะในด้านของอัตราการเข้าพัก
อัตราเฉลี่ยของค่าห้องพัก รวมถึงการจ้างแรงงานในอุตสาหกรรม
ส่งผลให้ต้นทุนค่าจ้างแรงงานสูงขึ้นตามไปด้วย

นอกจากนี้ ภาวะอุตสาหกรรมด้านขายอาหารและเครื่องดื่มให้กับสายการบิน
ซึ่งเป็นอุตสาหกรรมของบริษัทร่วมนั้น ในปี 2558
มีการขยายตัวอย่างต่อเนื่องซึ่งเป็นผลมาจากการเติบโตของธุรกิจท่องเที่ยวตลอดทั้งปี
รวมถึงจำนวนผู้โดยสารและสายการบินที่จอดแวะที่สนามบินสุวรรณภูมิมากขึ้น
อีกทั้งสภาพการแข่งขันของบริษัทร่วมซึ่งให้บริการด้านอาหารและเครื่องดื่มแก่สายการบินนั้น
ยังถือว่าไม่รุนแรงเท่าที่ควร เนื่องจากปัจจุบันมีเพียง 3 บริษัทที่ทำธุรกิจประเภทดังกล่าว คือ บริษัท
ไทยแคเทอริ่ง จำกัด บริษัท บางกอกแคเทอริ่ง จำกัด และบริษัท สยามบริการการบิน จำกัด
ซึ่งเป็นบริษัทแรกที่ดำเนินธุรกิจประเภทนี้ และบริหารงานโดยบริษัท LSG Sky Chefs
ซึ่งเป็นองค์กรที่ใหญ่ที่สุดในโลกทางด้านการขายอาหารและเครื่องดื่มให้กับสายการบิน

วัฏจักรของการประกอบธุรกิจ 

บริษัทอยู่ในอุตสาหกรรมท่องเที่ยวและการโรงแรม
ดังนั้นการดำเนินธุรกิจโรงแรมจึงขึ้นอยู่กับฤดูกาลของประเทศไทยเป็นสำคัญ กล่าวคือ ฤดูฝน
(เดือนมิถุนายน – เดือนกันยายน)
จำนวนนักท่องเที่ยวที่เดินทางเข้ามาในประเทศไทยจะน้อยกว่าฤดูร้อน (เดือนกุมภาพันธ์ –
เดือนพฤษภาคม) และฤดูหนาว (เดือนตุลาคม –เดือนกุมภาพันธ์)
เช่นเดียวกับบริษัทย่อยและบริษัทร่วม อย่างไรก็ตาม
ในอุตสาหกรรมท่องเที่ยวนั้นจะแบ่งฤดูกาลท่องเที่ยวออกเป็นปีละ 2 ครั้ง คือ

-   ช่วง High Season จะเริ่มตั้งแต่เดือนตุลาคม - มีนาคม

-   ช่วง Low Season จะเริ่มตั้งแต่เดือนเมษายน - กันยายน

การจัดหาผลิตภัณฑ์หรือบริการ

กำลังการผลิตและปริมาณการผลิต 

โรงแรมแมนดาริน โอเรียนเต็ล กรุงเทพ มีห้องพักสำหรับให้บริการทั้งสิ้น 374 ห้อง
ประกอบด้วยห้องพักแบบชุดพิเศษจำนวน 36 ห้อง และห้องพักแบบเดอลุกซ์ 338 ห้อง

  -------------------------- --------------- --------------- --------------
                             2556            2557            2558

  อัตราการเข้าพักเฉลี่ย           51.1%           41.1%           47.1%

  อัตราค่าห้องพักเฉลี่ย (บาท)      11,674          12,540          11,713

  จำนวนห้องพัก (ห้อง)           393             374             374

  จำนวนพนักงาน (คน)           793             786             785
  -------------------------- --------------- --------------- --------------

บริษัทย่อยให้บริการห้องอาหาร 2 ห้อง สนามเทนนิสและสคว็อช ห้องออกกำลังกาย ศูนย์สุขภาพสปา
โรงเรียนสอนการทำอาหารไทย โรงเรียนหลักสูตรบริหารการครัวไทย
และโรงเรียนวิชาการโรงแรม

  -------------------------- --------------- --------------- --------------
                             2556            2557            2558

  จำนวนพนักงาน (คน)           151             151             156
  -------------------------- --------------- --------------- --------------

วัตถุดิบและผู้จำหน่ายวัตถุดิบ

แหล่งที่มาของวัตถุดิบส่วนใหญ่ใช้ผลิตผลที่สามารถผลิตขึ้นได้ในประเทศเป็นหลัก
โดยการจัดซื้อผ่านผู้จำหน่ายในประเทศ เช่น ผัก ผลไม้ อาหารแห้ง อาหารสด อาหารทะเล
รวมถึงสินค้าที่ใช้ในห้องพัก อย่างไรก็ตาม วัตถุดิบบางประเภทอาทิเช่น
อาหารสดที่จะเกิดการเน่าเสีย หรือผลไม้ตามฤดูกาล
จำเป็นต้องอาศัยประสบการณ์ของทีมงานพ่อครัวในการจัดเก็บ จัดการ
และจัดหาแหล่งหรือสินค้าทดแทน เพื่อให้ไม่กระทบกับการดำเนินงานของกลุ่มบริษัทได้ นอกจากนี้
กลุ่มบริษัทยังได้สนับสนุนการซื้อสินค้าจากผลิตภัณฑ์ของโครงการหลวงอีกด้วย

บริษัทไม่มีการซื้อวัตถุดิบจากผู้จัดจำหน่ายรายใดที่มีสัดส่วนมากกว่าร้อยละ 30 ของยอดซื้อรวม

ขั้นตอนและเทคโนโลยีการผลิต

กลุ่มบริษัทมีครัวใหญ่ที่ทันสมัยและถูกสุขลักษณะ ประกอบกับทีมงานพ่อครัวซึ่งนำโดยเชฟสเตฟาน แทรป
ผู้จัดการด้านอาหารและการครัว
ปรุงอาหารที่สะอาดและถูกหลักอนามัยเพื่อจำหน่ายในห้องอาหารต่างๆ ของโรงแรม
ส่วนห้องอาหารจีน ห้องอาหารฝรั่งเศส และห้องอาหารอิตาเลี่ยน บริษัทได้จ้างพ่อครัวใหญ่ (Chef)
ที่ชำนาญเฉพาะด้านจากต่างประเทศมาดูแล
ในส่วนของพนักงานให้บริการได้ผ่านการฝึกอบรมในหลักสูตร Multi-Skilling Programme และ
The Oriental Hotel Internship Programme (OHIP)
เพื่อให้บริการแก่ลูกค้าในระดับที่ดีเยี่ยม

ผลกระทบต่อสิ่งแวดล้อม

บริษัทมีนโยบายเกี่ยวกับการอนุรักษ์สิ่งแวดล้อมทั้งภายในและภายนอกโรงแรม
โดยบริษัทได้แต่งตั้งคณะกรรมการเกี่ยวกับสิ่งแวดล้อมของโรงแรมเพื่อแลกเปลี่ยนข้อมูล
และจัดทำโครงการรณรงค์ที่จะอนุรักษ์สิ่งแวดล้อมภายในโรงแรม นอกจากนี้
บริษัทยังมีโครงการที่ได้เริ่มดำเนินงานเกี่ยวกับการอนุรักษ์สิ่งแวดล้อมแล้ว อาทิเช่น
การติดตั้งระบบบำบัดน้ำเสียก่อนที่จะปล่อยลงสู่แม่น้ำเจ้าพระยา
การตรวจวัดคุณภาพน้ำดื่มเป็นประจำทุกเดือน การตรวจวิเคราะห์น้ำในสระว่ายน้ำ
โดยมีหน่วยงานหลายแห่งเข้ามาตรวจสอบดูแลเป็นประจำ เช่น สำนักงานเขตบางรัก
สำนักงานรักษาความสะอาดกรุงเทพมหานคร กรมเจ้าท่า สำนักนโยบายและสิ่งแวดล้อม
กระทรวงวิทยาศาสตร์ เทคโนโลยีและสิ่งแวดล้อม สำนักอนามัยและสิ่งแวดล้อมกระทรวงสาธารณสุข
ตัวอย่างรางวัลในการดูแลรักษาสิ่งแวดล้อม เช่น รางวัลชมเชยประจำปี 2539
ประเภทโรงแรมจากกระทรวงวิทยาศาสตร์
ในการปฏิบัติตามมาตรการลดผลกระทบสิ่งแวดล้อมเพื่อส่งเสริมและรักษาคุณภาพสิ่งแวดล้อม และ
สำนักนโยบายและสิ่งแวดล้อมกระทรวงวิทยาศาสตร์ฯ
ได้มาถ่ายทำวิดิโอเพื่อไปเผยแพร่เรื่องการบำบัดน้ำเสียของโรงแรม เป็นต้น

3. ปัจจัยความเสี่ยง

กลุ่มบริษัทเผชิญกับความเสี่ยงมากมาย รวมทั้งผลกระทบของความเสียหายทางธุรกิจ
ซึ่งมีเหตุมาจากปัจจัยต่างๆ ทั้งจากภาวะถดถอยของเศรษฐกิจมหภาค
ความไม่แน่นอนของสถานการณ์ทางด้านการเมืองและความปลอดภัยในระดับสากล
ความเป็นไปได้ในการเกิดภัยพิบัติทางธรรมชาติ การก่อการร้ายและการแพร่ระบาดของโรคติดเชื้อ
เช่น ไข้หวัดใหญ่
กลุ่มบริษัทยังเผชิญกับความเสี่ยงจากการแข่งขันที่เพิ่มขึ้นในอนาคตอันเนื่องมาจากการเปิดโรงแรมใหม่ๆ
ทำให้จำนวนโรงแรมหรูหราในเมืองเพิ่มขึ้น นอกจากนี้
กลุ่มบริษัทเผชิญความเสี่ยงทางการเงินในหลายด้าน
ซึ่งรวมถึงผลกระทบจากการเปลี่ยนแปลงอัตราดอกเบี้ย อัตราแลกเปลี่ยนเงินตราต่างประเทศ
และความเสี่ยงด้านการให้สินเชื่อ

ฝ่ายจัดการของกลุ่มบริษัทเป็นผู้ดำเนินการในการบริหารความเสี่ยง
แผนการบริหารความเสี่ยงโดยรวมของกลุ่มบริษัทมุ่งเน้นในด้านความไม่แน่นอนของตลาดทางการเงินและหาทางลดผลกระทบทางด้านลบที่อาจเกิดแก่ฐานะทางการเงินของกลุ่มบริษัท
โดยทั่วไปกลุ่มบริษัทเผชิญกับความเสี่ยงจากอัตราดอกเบี้ย
อันเกี่ยวเนื่องกับเงินฝากธนาคารและเงินกู้ยืมจากธนาคาร
บริษัทฯได้ทำสัญญาประกันความเสี่ยงจากดอกเบี้ยขาขึ้นเพื่อลดความเสี่ยงบางส่วนจากอัตราดอกเบี้ยที่เพิ่มสูงขึ้น

กลุ่มบริษัทยังคงมุ่งเน้นในการบำรุงรักษาโรงแรมฯ ให้ดียิ่งขึ้น
โดยเฉพาะอย่างยิ่งในเรื่องของอัคคีภัย ชีวิต สุขภาพ ความปลอดภัย
การป้องกันภัยและการรักษาสิ่งแวดล้อมเป็นสิ่งที่กลุ่มบริษัทให้ความสำคัญอย่างสูงสุด
เพื่อที่จะให้ความปลอดภัยทั้งแก่ลูกค้าและบุคลากรของโรงแรมฯ

3.1 ความเสี่ยงจากการดำเนินงาน

ความเสี่ยงทางธุรกิจประเภทโรงแรมและภัตตาคาร

กลุ่มบริษัทดำเนินกิจการประเภทโรงแรมและภัตตาคารจึงมีความเสี่ยงในเรื่องของวัฏจักรด้านการท่องเที่ยวค่อนข้างสูงเมื่อเปรียบเทียบกับการดำเนินกิจการประเภทอื่น
ดังนั้น ปัจจัยหลักที่จะมีผลกระทบต่อผลการดำเนินงาน ได้แก่
ภาวะอุตสาหกรรมท่องเที่ยวในประเทศไทยโดยเฉพาะกรุงเทพมหานคร
ความเชื่อมั่นของชาวต่างชาติ ผลกระทบจากเศรษฐกิจโลก สถานการณ์การเมืองในประเทศ
ภัยธรรมชาติทั้งในและต่างประเทศ รวมถึงฤดูกาลท่องเที่ยว
ซึ่งทั้งหมดล้วนเป็นตัวกำหนดให้เกิดความผันผวนของจำนวนนักท่องเที่ยวที่เข้ามาในประเทศไทย

ความเสี่ยงทางการเมืองในประเทศ

อุตสาหกรรมท่องเที่ยวของประเทศไทยได้เผชิญกับความไม่สงบทางการเมืองมาโดยตลอด
ไม่ว่าจะเป็นการเดินขบวน การปิดถนนของกลุ่มผู้ประท้วงตามสถานที่ต่างๆ การประกาศรัฐประหาร
ฯลฯ
ทำให้นักท่องเที่ยวต่างชาติซึ่งเป็นลูกค้าหลักของกลุ่มบริษัทเดินทางมาใช้บริการลดลงเนื่องจากความไม่มั่นใจเรื่องความปลอดภัยในระดับสากล
อย่างไรก็ตาม ฝ่ายบริหารก็ได้มีมาตรการรองรับเพื่อบรรเทาผลกระทบที่อาจจะเกิดขึ้น
โดยเน้นเรื่องการรักษาความปลอดภัยในชีวิตและทรัพย์สินของลูกค้าที่มาใช้บริการและของกลุ่มบริษัทอย่างเข้มงวด

ความเสี่ยงจากภัยธรรมชาติ อุบัติภัย และการก่อวินาศกรรม

ในปัจจุบันมีเหตุการณ์ภัยธรรมชาติเกิดมากขึ้นทั่วโลก
ไม่ว่าจะเป็นเหตุการณ์น้ำท่วมใหญ่ในหลายประเทศทั้งสหรัฐอเมริกา นิวซีแลนด์
และกลุ่มประเทศแถบอินโดจีนรวมทั้งประเทศไทย หรือเหตุการณ์สึนามิที่ประเทศญี่ปุ่น
เหตุการณ์แผ่นดินไหว ภูเขาไฟระเบิด พายุหิมะ เป็นต้น
ล้วนกระทบกับจำนวนนักท่องเที่ยวชาวต่างชาติที่มาใช้บริการห้องพักของกลุ่มบริษัท
ซึ่งเป็นความเสี่ยงที่อยู่นอกเหนือการควบคุม อย่างไรก็ตาม
ฝ่ายบริหารก็ได้มีมาตรการรองรับเพื่อบรรเทาผลกระทบที่อาจจะเกิดขึ้น
โดยเน้นเรื่องการรักษาความปลอดภัยในชีวิตและทรัพย์สินของลูกค้าที่มาใช้บริการและของกลุ่มบริษัทอย่างเข้มงวด
อีกทั้งได้จัดให้มีการทำประกันภัยที่ครอบคลุมความเสียหายที่อาจเกิดขึ้นจากภัยธรรมชาติและอุบัติภัยสำหรับทรัพย์สินของกลุ่มบริษัทโดยดำเนินการทำประกันภัยแบบ
All Risk Policy

ความเสี่ยงจากการพึ่งพิงลูกค้าชาวต่างชาติ

ผลการดำเนินงานของกลุ่มบริษัทมีรายได้ค่าห้องพัก อาหารและเครื่องดื่มจากลูกค้าชาวต่างชาติ
ในสัดส่วน ร้อยละกว่า 70 เมื่อเทียบกับลูกค้าทั้งหมด
ซึ่งถือว่ามีความเสี่ยงสูงหากลูกค้ากลุ่มดังกล่าวไม่ได้มาใช้บริการซึ่งอาจส่งผลกระทบต่อรายได้หลักของกลุ่มบริษัท
เนื่องจากเป็นลูกค้าที่มีกำลังซื้อสูง อย่างไรก็ตาม กลุ่มบริษัทได้มีมาตรการเพื่อลดความเสี่ยงดังกล่าว
โดยการเน้นการให้บริการแก่ลูกค้าในระดับดีเยี่ยมตามนโยบายของกลุ่มโรงแรมแมนดาริน
โอเรียนเต็ล (Mandarin Oriental Hotel Group)
ในราคาใกล้เคียงกับมาตรฐานโรงแรมระดับห้าดาวอื่นๆ
และคุณภาพของวัตถุดิบที่ใช้ในการประกอบอาหารที่กลุ่มบริษัทได้มีการคัดสรรมาอย่างดีเยี่ยมจากทีมงานพ่อครัว
(Chef) ที่มีชื่อเสียง
นอกจากนี้ยังมีนโยบายลดการพึ่งพิงรายได้ดังกล่าวโดยขยายการให้บริการแก่ลูกค้าในประเทศและลูกค้าชาวต่างชาติที่ไม่ใช่ลูกค้าที่พักในโรงแรมฯ
โดยเปิดดำเนินการใน 4 ห้างสรรพสินค้าที่มีกลุ่มลูกค้าเป้าหมายได้แก่ห้างสรรพสินค้าเซ็นทรัล
สาขาชิดลม ห้างสรรพสินค้าดิเอ็มโพเรียม ห้างสรรพสินค้าเกษร และห้างสรรพสินค้าสยามพารากอน
โดยจำหน่ายเบเกอรี่ เค้ก ไวน์ ชา ของฝาก ของที่ระลึก และบริการรับซักรีด
นอกจากนี้ยังมีการให้บริการจัดเลี้ยงนอกสถานที่และธุรกิจสปา
เพื่อกระจายความเสี่ยงจากการพึ่งพิงรายได้ประเภทใดประเภทหนึ่ง
หรือลูกค้ากลุ่มใดกลุ่มหนึ่งเป็นหลัก

ความเสี่ยงจากการแข่งขันที่สูงขึ้นของโรงแรมระดับห้าดาว

ปัจจุบัน อุตสาหกรรมกิจการโรงแรมระดับห้าดาวหรือมากกว่าห้าดาว
มีการแข่งขันสูงขึ้นทั้งในบริเวณศูนย์กลางเศรษฐกิจหรือบริเวณริมแม่น้ำเจ้าพระยาในกรุงเทพฯ
ทำให้จำนวนห้องพักของโรงแรมในเมืองมีมากกว่าจำนวนผู้เข้าพัก
ซึ่งส่งผลให้เกิดการแข่งขันอย่างรุนแรงทั้งด้านราคาห้องพักและการจ้างแรงงานในอุตสาหกรรมฯ
โดยปัจจัยดังกล่าวอาจจะส่งผลกระทบต่อรายได้และผลการดำเนินงานของกลุ่มบริษัททั้งทางตรงและทางอ้อมได้
อย่างไรก็ตาม ฝ่ายบริหารได้ตระหนักในเรื่องดังกล่าวเป็นอย่างดี
โดยยังคงเน้นการบริการในระดับดีเยี่ยมแก่ลูกค้าที่มาใช้บริการ
ควบคู่กับการพัฒนาและฝึกอบรมพนักงานของโรงแรม รวมถึงการลงทุนปรับปรุงห้องพัก ห้องอาหาร
สถานที่จัดเลี้ยงรวมถึงห้องประชุมต่างๆ ให้ดูดีอยู่เสมอ
เพื่อคงความเป็นผู้นำของกลุ่มกิจการโรงแรมในด้านการให้บริการที่ดีเยี่ยมต่อไป โดยในปี 2558
กลุ่มบริษัทมีการปรับปรุงอาคารออเธอร์สวิง และอาคารการ์เด้นวิง (รวมถึงห้องอาหารฝรั่งเศส
เลอ นอร์มังดี และห้องอาหารอิตาเลียน เชา เทอราสซา) การปรับปรุงร้านแมนดาริน
โอเรียนเต็ล ในห้างสรรพสินค้าเอ็มโพเรียม ห้างสรรพสินค้าเซ็นทรัล สาขาชิดลม
และห้างสรรพสินค้าสยามพารากอน

3.2 ความเสี่ยงทางการเงิน

  ความเสี่ยงจากอัตราดอกเบี้ย

กลุ่มบริษัทมีความเสี่ยงเป็นปกติจากอัตราดอกเบี้ยอันเกี่ยวเนื่องจากมีเงินฝากสถาบันการเงิน
และเงินกู้ยืมจากสถาบันการเงิน เพื่อใช้ในการดำเนินงาน
ซึ่งต้องจ่ายอัตราดอกเบี้ยทั้งในอัตราแบบคงที่และแบบลอยตัว
บริษัทได้ทำสัญญาประกันความเสี่ยงจากดอกเบี้ยขาขึ้น (Interest Rate Cap Contracts)
สำหรับเงินกู้ยืมในสกุลเงินบาท
เพื่อป้องกันความเสี่ยงที่เกิดจากการผันผวนของอัตราดอกเบี้ยที่สูงกว่าอัตราที่ตกลงกัน

  ความเสี่ยงจากอัตราแลกเปลี่ยนเงินตราต่างประเทศ

เนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศซึ่งไม่ได้ทำสัญญาซื้อขายเงินตราต่างประเทศล่วงหน้า
และบริษัท บากาน โฮเต็ล โฮลดิ้ง (ประเทศไทย) จำกัด
ซึ่งเป็นบริษัทย่อยมีเงินลงทุนในบริษัทร่วมในต่างประเทศ
ซึ่งไม่ได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้ อย่างไรก็ตาม
ฝ่ายบริหารเชื่อว่า
ในสถานการณ์ปัจจุบันความเสี่ยงด้านอัตราแลกเปลี่ยนเงินตราต่างประเทศจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
ผู้บริหารจึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงจากอัตราแลกเปลี่ยนดังกล่าว

ณ วันที่ 31 ธันวาคม พ.ศ. 2558
กลุ่มบริษัทมีสินทรัพย์และหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้

+---------------+-------------+------------+--------------------------+
|               |             |            | อัตราแลกเปลี่ยนถัวเฉลี่ย       |
+---------------+-------------+------------+--------------------------+
|               |             |            | ณ วันที่ 31 ธันวาคม พ.ศ.     |
|               |             |            | 2558                     |
+---------------+-------------+------------+--------------------------+
|               | งบก         |            | บาทต่อหน่วยสกุล             |
|               | ารเงินรวมและ |            |                          |
|               |             |            |                          |
|               | งบการเ      |            |                          |
|               | งินเฉพาะบริษัท |            |                          |
+---------------+-------------+------------+--------------------------+
|   สกุลเงิน      | สินทรัพย์      | หนี้สิน       | เงินตราต่างประเทศ          |
|   (หน่วย :     |             |            |                          |
|   ล้าน)        |             |            |                          |
+---------------+-------------+------------+--------------------------+
|   ดอล         | 0.0203      | -          | 36.0886                  |
| ลาร์สหรัฐอเมริกา |             |            |                          |
+---------------+-------------+------------+--------------------------+
|               |             |            |                          |
+---------------+-------------+------------+--------------------------+

  ความเสี่ยงด้านการให้สินเชื่อ

กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าที่เกิดจากการให้บริการในการประกอบกิจการโรงแรม
ซึ่งส่วนใหญ่เป็นการให้บริการแก่บริษัทตัวแทนการท่องเที่ยว บริษัทบัตรเครดิต
และบริษัทที่มีฐานะการเงินมั่นคง
ซึ่งที่ผ่านมากลุ่มบริษัทไม่เคยประสบปัญหาในการเรียกเก็บหนี้อย่างเป็นสาระสำคัญ

4. ทรัพย์สินที่ใช้ในการประกอบธุรกิจ

4.1 รายละเอียดของทรัพย์สินถาวรหลักที่ใช้ในการประกอบธุรกิจ

+----------------------+--------------------+-----------+------------+
| ประเภท/รายละเอียดของ  | ลักษณะกรรมสิทธิ์       | ภาระผูกพัน  | มูลค่าตามบัญชี |
|                      |                    |           |            |
| ทรัพย์สิน               |                    |           | ณ วันที่ 31   |
|                      |                    |           | ธ.ค.58     |
|                      |                    |           |            |
|                      |                    |           | (ล้านบาท)   |
+----------------------+--------------------+-----------+------------+
| 1.  ที่ดินตั้งอยู่เลขที่ 48   | บริษัทเป็นเจ้าของ      | ไม        | 28.56      |
|     ซ.บูรพา ถ.เจริญกรุง |                    | ่มีภาระผูกพัน |            |
|     เขตบางรัก กรุงเทพฯ |                    |           |            |
|     มีเนื้อที่ 3 ไร่ 3 งาน |                    |           |            |
|     20 ตารางวา       |                    |           |            |
|     ซึ่งเป             |                    |           |            |
| ็นที่ตั้งของโรงแรมแมนดาริน |                    |           |            |
|     โอเรียนเต็ล กรุงเทพ |                    |           |            |
+----------------------+--------------------+-----------+------------+
| 2.  อาคาร River Wing | บริษัทเป็นเจ้าของ      | ไม        | 979.00     |
|     ส่วนปรับปรุงฯ ตกแต่ง |                    | ่มีภาระผูกพัน |            |
|     และ              |                    |           |            |
| เครื่องจักรและอุปกรณ์ต่างๆ |                    |           |            |
|     ของโรงแรมแมนดาริน |                    |           |            |
|     โอเรียนเต็ล กรุงเทพ |                    |           |            |
+----------------------+--------------------+-----------+------------+
| 3.  ที่ดินเช่า           | เช่าจากสำนักงานทร    | -         | -          |
|     ซึ่งเป็นที่ตั้งของอาคาร | ัพย์สินส่วนพระมหากษัตริย์ |           |            |
|     Authors’ Wing    |                    |           |            |
|     และ Garden Wing  | ตั้งแต่วันที่ 1          |           |            |
|     มีเนื้อที่ 5,986      | มิ.ย.2545 - 31      |           |            |
|     ตารางเมตร        | พ.ค.2575           |           |            |
|     และที่ตั้งของ The    |                    |           |            |
|     China House      |                    |           |            |
|     มีเนื้อที่ 470        |                    |           |            |
|     ตารางเมตร        |                    |           |            |
+----------------------+--------------------+-----------+------------+
| 4.  ที่ดินเช่า ตั้งอยู่เลขที่  | เช่าดำเนินงาน 30 ปี   | -         | -          |
|     597 ถ.เจริญนคร    | ตั้งแต่วันที่ 1 ก.ค.2548 |           |            |
|     แขวงคลองต้นไทร    | – 30 มิ.ย.2578*     |           |            |
|     เขตคลองสาน       |                    |           |            |
|     กรุงเทพฯ          |                    |           |            |
|                      |                    |           |            |
| มีเนื้อที่ 6 ไร่ 3 งาน 18  |                    |           |            |
| ตารางวาเ             |                    |           |            |
| พื่อใช้เป็นที่ตั้งของบริษัทย่อย |                    |           |            |
+----------------------+--------------------+-----------+------------+

หมายเหตุ : * บริษัทย่อยเช่าที่ดินจากบริษัทที่ไม่เกี่ยวข้องกันแห่งหนึ่งโดยทำสัญญาเช่าที่ดิน 30 ปี
ในอัตราค่าเช่าตามที่ตกลงร่วมกัน ก่อนสิ้นกำหนดอายุสัญญาเช่า บริษัทอาจต่ออายุการเช่าออกไปอีก
6 ปี นับตั้งแต่วันที่ 1 กรกฎาคม 2578 จนถึงวันที่ 30 มิถุนายน 2584 และค่าเช่าจะเพิ่ม 20% ทุก
3 ปี ตั้งแต่ 1 กรกฎาคม 2578

นอกจากนี้ บริษัทได้ทำสัญญาบริหารและการใช้เครื่องหมายการค้ากับ Mandarin Oriental
Hotel Group (MOHG) มีกำหนดระยะเวลา 30 ปี โดยเริ่มตั้งแต่ปี พ.ศ. 2531 โดยที่ MOHG
จะให้ความช่วยเหลือในด้านการบริหารโรงแรมแก่บริษัท และอนุญาตให้บริษัทใช้เครื่องหมายการค้า
โดยบริษัทจะต้องจ่ายค่าธรรมเนียมคิดตามอัตราที่ระบุไว้ในสัญญาดังกล่าว
ซึ่งเป็นไปตามปกติธุรกิจของการประกอบกิจการโรงแรม

4.2 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในบริษัทย่อยและบริษัทร่วมในธุรกิจที่เกี่ยวเนื่องและเป็นไปในทิศทางเดียวกับธุรกิจโรงแรม
ในกรณีบริษัทย่อย
บริษัทได้ควบคุมดูแลโดยคณะกรรมการทั้งหมดของบริษัทย่อยจะมาจากกรรมการบางท่านของบริษัท
ซึ่งจะต้องดำเนินนโยบายให้เป็นไปในทิศทางเดียวกับโรงแรมแมนดาริน โอเรียนเต็ล กรุงเทพ
สำหรับบริษัทร่วม
บริษัทได้ส่งกรรมการผู้จัดการเข้าไปเป็นตัวแทนของบริษัทตามสัดส่วนการถือหุ้นเพื่อร่วมกำหนดนโยบายและการดำเนินงานต่างๆ
เพื่อให้เกิดประโยชน์สูงสุดแก่บริษัทต่อไป
นอกจากนี้บริษัทยังไม่มีนโยบายที่จะเพิ่มเงินลงทุนในบริษัทย่อยและบริษัทร่วมดังกล่าว

ณ วันที่ 31 ธันวาคม 2558
บริษัทมีส่วนได้เสียของเงินลงทุนในบริษัทย่อยซึ่งประกอบธุรกิจให้บริการขายอาหารไทย
ศูนย์กีฬาและสุขภาพสปา ธุรกิจโรงแรมในประเทศพม่า มูลค่ารวม 189.4 ล้านบาท
(เงินลงทุนตามวิธีราคาทุนจำนวน 4.1 ล้านบาท)
และส่วนได้เสียในบริษัทร่วมซึ่งประกอบธุรกิจจำหน่ายอาหารให้กับสายการบิน มูลค่ารวม 82.00
ล้านบาท (เงินลงทุนตามวิธีราคาทุนจำนวน 9.52 ล้านบาท)
โดยมีสัดส่วนเงินลงทุนในบริษัทย่อยและบริษัทร่วมตามวิธีส่วนได้เสียคิดเป็นร้อยละ 2.11
ของสินทรัพย์รวม ณ วันที่ 31 ธันวาคม 2558

5. ข้อพิพาททางกฎหมาย

  ในเดือนมิถุนายน พ.ศ. 2556
  บริษัทอื่นที่ไม่เกี่ยวข้องกันแห่งหนึ่งได้ยื่นเรื่องฟ้องต่อศาลแพ่งกรุงเทพใต้
  เพื่อให้กลุ่มบริษัทชดใช้ค่าเสียหายจากการยกเลิกสัญญาที่จะขายหนี้ ”เงินให้กู้ยืมแก่กิจการอื่น”
  เป็นจำนวนเงิน 384.6 ล้านบาท ซึ่งศาลได้รับฟ้องคดีและสืบพยานในเดือนมิถุนายน พ.ศ. 2557
  และตามด้วยการเจรจาไกล่เกลี่ยในเดือนกรกฎาคม พ.ศ. 2557
  ซึ่งทั้งสองฝ่ายไม่สามารถบรรลุข้อตกลงที่เป็นธรรมได้จากการเจรจาไกล่เกลี่ยดังกล่าว
  ดังนั้นศาลจึงให้มีการแสดงตัวและสืบพยานอีกในเดือนธันวาคม พ.ศ. 2557 และเดือนมกราคม
  พ.ศ. 2558 ต่อมาเมื่อเดือนเมษายน พ.ศ. 2558
  ศาลแพ่งกรุงเทพใต้ตัดสินยกฟ้องคดีฟ้องร้องดังกล่าวกับกลุ่มบริษัท และต่อมาเมื่อเดือนสิงหาคม
  พ.ศ. 2558 โจทก์ได้ยื่นอุทธรณ์ต่อศาลอุทธรณ์
  และกลุ่มบริษัทได้ทำการยื่นเรื่องตอบโต้ต่อการอุทธรณ์ดังกล่าวเมื่อเดือนมกราคม พ.ศ. 2559
  อย่างไรก็ตาม
  ผู้บริหารพิจารณาจากการเสนอแนะของที่ปรึกษาภายนอกเห็นว่ายังมีความเป็นไปได้น้อยที่กลุ่มบริษัทจะต้องชำระค่าเสียหายดังกล่าว
  และค่าเสียหายสูงสุดจะไม่เกินค่าธรรมเนียมทางกฎหมายที่เกิดขึ้นจริงที่ต้องจ่ายให้กับบริษัทอื่นที่ไม่เกี่ยวข้องกันดังกล่าว
  ซึ่งเป็นจำนวนเงินที่ไม่มีสาระสำคัญ

  ณ วันที่ 31 ธันวาคม พ.ศ. 2558
  กลุ่มบริษัทยังไม่ได้บันทึกหนี้สินจากการฟ้องร้องดังกล่าวในงบการเงิน
  เนื่องจากยังมีความไม่แน่นอนสูงเกี่ยวกับความน่าจะเป็นที่กลุ่มบริษัทจะต้องชำระหนี้สินดังกล่าวจากการเสนอแนะของที่ปรึกษาในประเทศ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

(1) บริษัทผู้ออกหลักทรัพย์

บริษัท โอเอชทีแอล จำกัด (มหาชน)

ที่ตั้งสำนักงานใหญ่ 48 ซอยบูรพา ถนนเจริญกรุง แขวงบางรัก เขตบางรัก กรุงเทพฯ 10500

ประเภทธุรกิจ กิจการโรงแรมและภัตตาคาร

(โรงแรมแมนดาริน โอเรียนเต็ล กรุงเทพ)

ทุนชำระแล้ว 160 ล้านบาท

ประกอบด้วยหุ้นสามัญจำนวน 16 ล้านหุ้น มูลค่าที่ตราไว้หุ้นละ 10 บาท

หุ้นทุนซื้อคืน หุ้นสามัญซื้อคืนจำนวน 902,200 หุ้น

เบอร์โทรศัพท์ 0 2659 9000

เบอร์โทรสาร 0 2659 0000

Home Page http://www.mandarinoriental.com/bangkok

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท บ้านริมน้ำเจ้าพระยา จำกัด

สัดส่วนการถือหุ้น ร้อยละ 100 (บริษัทย่อย)

ที่ตั้งสำนักงานใหญ่ 597 ถนนเจริญนคร แขวงคลองต้นไทร เขตคลองสาน กรุงเทพฯ 10600

(คนละฝั่งแม่น้ำกับโรงแรมแมนดาริน โอเรียนเต็ล กรุงเทพ)

ประเภทธุรกิจ กิจการภัตตาคาร โรงเรียนสอนทำอาหารไทย โรงเรียนการโรงแรม

ศูนย์กีฬา และสปา

ทุนชำระแล้ว 0.10 ล้านบาท

ประกอบด้วยหุ้นสามัญจำนวน 1,000 หุ้น มูลค่าที่ตราไว้หุ้นละ 100 บาท

เบอร์โทรศัพท์ 0 2659 9000

เบอร์โทรสาร 0 2659 0000

  บริษัท บากานโฮเต็ลโฮลดิ้ง (ประเทศไทย) จำกัด

สัดส่วนการถือหุ้น ร้อยละ 100 (บริษัทย่อย)

ที่ตั้งสำนักงานใหญ่ 48 ซอยบูรพา ถนนเจริญกรุง แขวงบางรัก เขตบางรัก กรุงเทพฯ 10500

ประเภทธุรกิจ ธุรกิจลงทุน (ไม่ได้ดำเนินการ)

ทุนชำระแล้ว 4 ล้านบาท

ประกอบด้วยหุ้นสามัญจำนวน 40,000หุ้น มูลค่าที่ตราไว้หุ้นละ 100 บาท

เบอร์โทรศัพท์ 0 2659 9000

เบอร์โทรสาร 0 2659 0000

บริษัท บากาน โฮเต็ล โฮลดิ้ง (บีวีไอ) จำกัด

สัดส่วนการถือหุ้น ร้อยละ 50 (ถือหุ้นโดยบริษัทบากาน โฮเต็ล โฮลดิ้ง (ประเทศไทย) จำกัด)

ประเภทธุรกิจ กิจการโรงแรมในประเทศพม่า (ไม่ได้ดำเนินการ)

ทุนชำระแล้ว 81.18 ล้านบาท

ประกอบด้วยหุ้นสามัญจำนวน 3.23 ล้านหุ้น มูลค่าที่ตราไว้หุ้นละ

1 ดอลลาร์สหรัฐอเมริกา

บริษัท สยามบริการการบิน จำกัด

สัดส่วนการถือหุ้น ร้อยละ 26 (บริษัทร่วม)

ที่ตั้งสำนักงานใหญ่ 999 หมู่ 1 หนองปรือ บางพลี สมุทรปราการ 10540

ประเภทธุรกิจ บริการอาหารแก่สายการบิน

ทุนชำระแล้ว 3 ล้านบาท

ประกอบด้วยหุ้นสามัญจำนวน 30,000 หุ้น มูลค่าที่ตราไว้หุ้นละ 100 บาท

เบอร์โทรศัพท์ 0 2131 1900

เบอร์โทรสาร 0 2131 1999

(3) บุคคลอ้างอิงอื่นๆ

ผู้สอบบัญชี : บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ที่ตั้งสำนักงานใหญ่ ชั้น 15 อาคารบางกอกซิตี้ 179/74-80 ถนนสาทรใต้

แขวงทุ่งมหาเมฆ เขตสาทร กรุงเทพฯ 10120

เบอร์โทรศัพท์ 0 2286 9999 และ 0 2344 1000

เบอร์โทรสาร 0 2286 2666

  ที่ปรึกษากฎหมาย : บริษัท เบเคอร์ แอนด์ แม็คเค็นซี่ จำกัด

ที่ตั้งสำนักงานใหญ่ ชั้น 25 อาคารอับดุลราฮิม เพลส 990 ถนนพระราม 4

แขวงสีลม เขตบางรัก กรุงเทพฯ 10500

เบอร์โทรศัพท์ 0 2636 2000

เบอร์โทรสาร 0 2636 2111

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้งสำนักงานใหญ่ 93 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ 10110

เบอร์โทรศัพท์ 0 2009 9000

เบอร์โทรสาร 0 2009 9991

6.2 ข้อมูลสำคัญอื่น

- ไม่มีข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญ -